הולנד טיילור

הולנד טיילור (באנגלית: Holland Taylor; נולדה ב-14 בינואר 1943) היא שחקנית ומחזאית אמריקאית הידועה בעיקר בזכות גילום דמותה של השופטת רוברטה קיטלסון בסדרת הטלוויזיה "הפרקליטים", אשר עליו זכתה בפרס אמי לבידור בפריים טיים. ובזכות גילום דמותה של אוולין הרפר בקומדיית המצבים, "שני גברים וחצי", עליו הייתה מועמדת ארבע פעמים לפרס אמי לבידור בפריים טיים.

כמו כן, כתבה וכיכבה במחזה "אן" על חייה של הפוליטיקאית אן ריצ'רדס. על תפקיד זה הייתה מועמדת לפרס טוני.

 ביוגרפיה 
 ראשית חייה והשכלה 
טיילור נולדה בפילדלפיה, פנסילבניה, לווירג'יניה (לבית דייוויס), ציירת, וסי טרייסי טיילור, עורך דין. לה שתי אחיות, ואחיינה הוא הבמאי בראד אנדרסון.

טיילור למדה בתיכון קווייקרי בווסט צ'סטר, פנסילבניה. לאחר מכן למדה בחוג לדרמה בבנינגטון קולג'. היא סיימה את לימודיה בשנת 1964, לפני שעברה להתגורר בעיר ניו יורק כדי להפוך לשחקנית.

 קריירה 
 1965–1976 
בשנת 1965, טיילור ביצעה את הופעת הבכורה שלה בברודוויי, בפרט, ובתיאטרון, בכלל, כחלק מהאנסמבל בהפקה המקורית של המחזה "The Devils", אשר הועלתה בתיאטרון ברודוויי, בכיכובם של אן בנקרופט, ג'ייסון רוברדס וזואי קולדוול. היא השתתפה במופע עד לירידת ההפקה בשנת 1967.

בשנת 1967 גילמה את אירנה בהפקה של המחזה "The Poker Session" באוף ברודוויי, אשר הועלתה בתיאטרון מרטיניק.

בשנת 1968, היא גילמה את בת שבע בהפקת המחזה "The David Show" באוף ברודוויי, אשר הועלתה בתיאטרון פליירס.

בשנת 1969 שבה לגלם את בת שבע במחזה "Tonight in Living Color" באוף ברודוויי, אשר הועלה בתיאטרון השחקנים. באותה שנה גילמה את גברת ארנולד בסרט הטלוויזיה "J.T.".

בשנת 1970, טיילור גילמה מגוון דמויות בהפקת המחזה "קולט" באוף ברודוויי, אשר הועלתה בתיאטרון אלן סיוארט.

בין השנים 1972–1973 גילמה את אן באטלי בהפקה המקורית של המחזה "באטלי" בברודוויי, אשר הועלתה בתיאטרון מורוסקו.

בשנת 1975 גילמה את אמנדה ויליאמס בהפקה המקורית של המחזה "We Interrupt This Program..." בברודוויי, אשר הועלתה בתיאטרון אמבסדור. באותה שנה הופיעה בתפקיד מרילין גרדינר בשלושה עשר פרקים בסדרת הטלוויזיה "Beacon Hill".

בין השנים 1975–1976 שימשה כשחקנית מחליפה של הדמות אנג'לה פורסט בהפקה המקורית של המחזה "רצח בין חברים" בברודוויי, אשר הועלתה בתיאטרון בילטמור.

בשנת 1976 גילמה את ברברה בהפקת המחזה "ילדים" באוף ברודוויי, אשר הועלתה בבמה 73. באותה שנה השתתפה בתפקיד מראיינת טלוויזיה בסרט "The Next Man".

 1977–1985 
בשנת 1977, טיילור גילמה את סינתיה מורס בהפקה המקורית של המחזה "דבר ישן, דבר חדש" בברודוויי, אשר הועלתה בתיאטרון מורוסקו, לצד מולי פיקון. באותה שנה השתתפה בתפקיד אליזבת בפרק "Sister Maria" בסדרת הטלוויזיה "קוג'אק".

בין השנים 1977–1980 גילמה את דניס קוונו בארבעה עשר פרקים בסדרת הטלוויזיה "The Edge of Night".

בשנת 1978 גילמה את קלודט וגרייס בהפקת המחזה "Drinks Before Dinner" באוף ברודוויי, אשר הועלתה בתיאטרון ניומן.

בשנת 1980, היא גילמה את קלודיה ון דורן בסרט "תהילה", בהשתתפותן של איירין קארה ודבי אלן.

בין השנים 1980–1982 השתתפה בתפקיד רות דונבר בשלושים ושבעה פרקים בסדרת הטלוויזיה "Bosom Buddies".

בשנת 1981 גילמה את פליסיה מרטין בפרק "My Mother Was Never a Kid" בסדרת הטלוויזיה "ABC Afterschool Special".

בשנת 1982 גילמה את בס בהפקת המחזה "ארוחת בוקר עם לס ובס" באוף ברודוויי, אשר הועלתה בתיאטרון הדסון גילד. באותה שנה גילמה את ג'יל אולינגר בפרק ששודר ב-4 באוקטובר של סדרת הטלוויזיה "כל ילדיי". כמו כן, גילמה את פרנסס שנד קיד בסרט הטלוויזיה "הרומן המלכותי של צ'ארלס ודיאנה", ואת דוטי בירמינגטון בסרט הטלוויזיה "I Was a Mail Order Bride".

בשנת 1983 גילמה את הדה הולוויי בהפקה המקורית של המחזה "Moose Murders" בברודוויי, אשר הועלתה בתיאטרון יוג'ין אוניל. כמו כן, היא גילמה את קתי ברייטון בפרק "Doc's Big Case/Senior Sinners/A Booming Romance" בסדרת הטלוויזיה "ספינת האהבה".

בשנת 1984 השתתפה בתפקיד גלוריה בסרט "בעקבות האוצר הרומנטי" בכיכובם של קת'לין טרנר, מייקל דאגלס ודני דה ויטו, ובסרט ההמשך שלו "אוצר הנילוס". באותה שנה גילמה את לינדה קבוט בפרק "Diner" בסדרת הטלוויזיה "קייט ואלי".

בשנת 1985, היא גילמה את גברת פנשו בסרט "Key Exchange". כמו כן, גילמה את פולה גורדון בסרט הטלוויזיה "פרי מייסון חוזר".

 1987–1999 
בשנת 1987, טיילור גילמה את אינה דקט בשבעה פרקים בסדרת הטלוויזיה "הארי", את אוליביה קרופורד בפרק "Sexual Harassment in Chicago" בסדרת הטלוויזיה "קרובים רחוקים מאוד", ואת פרן גרוגן בפרק "The Saint in Manhattan" בסדרת הטלוויזיה "CBS Summer Playhouse".

בשנת 1988 גילמה את שרה בריגס בסרט "צירי לידה", בכיכובם של קווין בייקון ואליזבת מקגאוורן.

בין השנים 1988–1989 גילמה את נינה בהפקת המחזה "שעת הקוקטייל" באוף ברודוויי, אשר הועלתה בתיאטרון פרומנייד. על תפקיד זה הייתה מועמדת לפרס דרמה דסק לשחקנית משנה יוצאת מהכלל במחזה.

בשנת 1989 גילמה את מליסה גרדנר בהפקת המחזה "Love Letters" באוף ברודוויי, אשר הועלתה בתיאטרון פרומנייד. כמו כן, השתתפה בתפקיד וינפרד תאייר בפרק "Town Father" בסדרת הטלוויזיה "רצח במשיכת קולמוס", וגילמה את ראש העיר בראון בפרק "American Nuclear" בסדרת הטלוויזיה "CBS Summer Playhouse".

בשנת 1990, היא גילמה את הלן בסרט "אליס", בבימוי של וודי אלן. באותה שנה הופיעה בתפקיד אליסון רויס בפרק "To Die in Bettendorf" בסדרת הטלוויזיה "סוכן סמוי". כמו כן, היא השתתפה בתפקיד דולי בסרט הטלוויזיה "אנשים כמונו".

בין השנים 1990–1991 גילמה את דון סנט קלייר בשלושה עשר פרקים בסדרת הטלוויזיה "Going Places". בשנת 1991 גילמה את ד"ר גרינוויי בסרט הטלוויזיה "The Rape of Doctor Willis".

בין השנים 1992–1993, טיילור גילמה את מרגרט פאוורס בעשרים ואחד פרקים בסדרת הטלוויזיה "The Powers That Be".

בשנת 1993 גילמה את קפטן רוביו בסרט "שוטר וחצי", בכיכובו של ברט ריינולדס.

בין השנים 1993–1994 גילמה את הדיקנית סוזן מקאן בחמישה פרקים בסדרת הטלוויזיה "Saved by the Bell: The College Years".

בשנת 1994 גילמה את מגי סנד בסרט "טובה מגונה", והשתתפה בשלושה סרטי טלוויזיה. כמו כן גילמה את הסוכנת גרטשן מקורד בפרק "Many Happy Returns" בסדרת הטלוויזיה "Diagnosis: Murder".

בשנת 1995 גילמה את קרול סטון בסרט "פיתוי קטלני", בכיכובה של ניקול קידמן, ואת גברת רובנס בסרט "מעשה בשמיכת טלאים", בכיכובה של וינונה ריידר.

בין השנים 1995–1998, היא השתתפה בתפקיד קמילה דיין בשלוש עונותיה של סדרת הטלוויזיה "האמת העירומה" (אנ'). העונה הראשונה שודרה ברשת ABC ושתי העונות הנוספות שודרו ב"NBC".

בשנת 1996 גילמה את ריטה בסרט "יום בהיר אחד", בכיכובם של מישל פייפר וג'ורג' קלוני.

בשנת 1997 גילמה את ביאטריס סטנהופ בסרט "הג'ונגל מת מצחוק".

בשנת 1998 גילמה את אמו של טרומן בסרט "המופע של טרומן", בכיכובו של ג'ים קארי, ואת פייפר קסטלטון בסרט "תחנה הבאה וונדרלנד". באותה שנה דיבבה את המלכה מירה בפרק "Hercules and the Parents' Weekend" בסדרת הטלוויזיה "הרקולס".

בין השנים 1998–2003 גילמה את רוברטה קיטלסון בעשרים ותשעה פרקים בסדרת הטלוויזיה "הפרקליטים". על תפקיד זה זכתה בפרס אמי לבידור בפריים טיים לשחקנית משנה יוצאת מהכלל בסדרת דרמה.

בשנת 1999, הייתה אחת המבצעות במחזה "מונולוגים מהווגינה" אשר הועלה בתיאטרון וסט סייד. כמו כן, גילמה את פיליס פר בפרק "Power" בסדרת הטלוויזיה "ER".

בין השנים 1999–2001 גילמה את לטישה דוויין בשבעה עשר פרקים בסדרת הטלוויזיה "The Lot". על תפקיד זה הייתה מועמדת לפרס אמי לבידור בפריים טיים לשחקנית אורחת יוצאת מהכלל בסדרה קומית.

 2000–2010 
בשנת 2000, טיילור גילמה את בוני רוז בסרט "לשמור אמונים", בכיכובם של בן סטילר, אדוארד נורטון וג'נה אלפמן. באותה שנה השתתפה בתפקיד אמה בסרט הטלוויזיה "בסחור המעלות".

בשנת 2001 גילמה את פרופסור סטרומוול בסרט "לא רק בלונדינית" בכיכובה של ריס וית'רספון. כמו כן, גילמה את ננסי רייגן בסרט הטלוויזיה "היום בו נורה רייגן".

בשנת 2002 דיבבה את פרודנס בסרט "סינדרלה 2: חלומות מתגשמים", וגילמה את סבתא בסרט "ספיי קידס 2: אי החלומות האבודים". בשנת 2003 שבה לגלם את דמותה של סבתא בסרט "ספיי קידס 3: סוף המשחק".

בין השנים 2003–2015 גילמה את אוולין הארפר במאה ואחד פרקים בסדרת הטלוויזיה "שני גברים וחצי". על תפקיד זה הייתה מועמדת לפרס אמי לבידור בפריים טיים לשחקנית משנה יוצאת מהכלל בסדרה קומית ארבע פעמים.

בשנת 2004, היא השתתפה בתפקיד גברת פיטרי בסרט "D.E.B.S.".

בין השנים 2004–2009 גילמה את פגי פיבודי בתשעה פרקים בסדרת הטלוויזיה "ישנן בנות".

בשנת 2005 גילמה את באני בסרט "הדייט שלי לחתונה", בכיכובם של דברה מסינג, דרמוט מלרוני, איימי אדמס וג'ק דבנפורט. כמו כן, השתתפה בתפקיד פגי דייבנפורט בפרק "Mr. Monk Goes to a Wedding" בסדרת הטלוויזיה "מונק".

בשנת 2007 שבה לדבב את פרודנס בסרט "סינדרלה 3: אהבת אמת", ושבה לגלם את פגי דייבנפורט בפרק "Mr. Monk Is at Your Service" בסדרת הטלוויזיה "מונק". בנוסף, דיבבה את גברת דוסון בפרק "Big Trouble in Little Langley" בסדרת הטלוויזיה "אבא אמריקאי".

בשנת 2008 גילמה את רוז בסרט "בייבי מאמא", בכיכובן של טינה פיי ואיימי פולר.

בשנת 2010 גילמה את רות בסרט "הנבחר", בכיכובו של רוב שניידר.

 2011–2020 
בשנת 2011, טיילור גילמה את אן ריצ'רדס במחזה "אן", אשר אותו כתבה, ומבוסס על חייה של אן ריצ'רדס, והועלה בתיאטרון CIBC, בשיקגו.

בשנת 2012 גילמה את רות אורוול בעשרים פרקים בסדרת הטלוויזיה "Electric City".

בשנת 2013 שבה לגלם את אן ריצ'רדס בהפקה המקורית של המחזה "אן" בברודוויי, אשר הועלתה בתיאטרון ויויאן באומונט. על תפקיד זה הייתה מועמדת לפרס טוני ולפרס דרמה דסק, וזכתה בפרס מעגל המבקרים החיצוני.

בשנת 2014 השתתפה במופע "Everybody, Rise! A Celebration of Elaine Stritch", מופע הוקרה לאליין סטריץ', לצד בין היתר נייתן ליין, ברנדט פיטרס ובטי באקלי.

בשנת 2015 גילמה את אבי בינדר בהפקת המחזה "Ripcord", אשר הועלתה בניו יורק סיטי סנטר.

בין השנים 2016–2017 גילמה את גברת גרנט בהפקה המחודשת של המחזה "עמוד השער" בברודוויי, אשר הועלתה בתיאטרון ברודהרסט, לצד נייתן ליין, ג'ון סלאטרי וג'ון גודמן.

בשנת 2017 גילמה את ג'יני מרסר בפרק "Command Performance" בסדרת הטלוויזיה "האורוויל", את אנדראה בפרק "B-R-I-- BRITISH I-N-V-- INVASION" בסדרת הטלוויזיה "ללא מילים", ואת אליס בשני פרקים בסדרת הטלוויזיה "התנהגות טובה".

בין השנים 2017–2019, היא השתתפה בתפקיד אידה סילבר בעשרים ותשעה פרקים בסדרת הטלוויזיה "מר מרצדס" בכיכובו של ברנדן גליסון.

בשנת 2018 גילמה את הילרי בסרט "גלוריה בל" בכיכובה של ג'וליאן מור.

בשנת 2019 השתתפה בתפקיד פיי בסרט "פצצה", בכיכובן של שרליז ת'רון, ניקול קידמן ומרגו רובי. כמו כן, דיבבה את מאדאם גאמרי בפרק "Lucky and the New Frontier: Part 1" בסדרת הטלוויזיה "ספיריט: לרכוב חופשי", והופיעה בתפקיד עצמה בפרק "The Unknown" בסדרת הטלוויזיה "דברים טובים יותר".

בשנת 2020 גילמה את סטורמי בסרט "לכל הנערים: נ.ב. אני עדיין אוהבת אותך", את המנהיגה הגדולה בסרט "ביל וטד שורפים ת'זמן" בכיכובו של קיאנו ריבס, ואת ברברה קוקס בסרט "חיה בסרט" בכיכובה של דרו ברימור. באותה שנה השתתפה בתפקיד אלן קינקייד בשבעת הפרקים במיני סדרה "הוליווד", לצד דייוויד קורנסווט, ג'ק פיקינג, דילן מקדרמוט ופטי לופון. על תפקיד זה הייתה מועמדת לפרס אמי לבידור בפריים טיים.

 2021–הווה 
בשנת 2021, טיילור גילמה את ג'ואן המבלינג בשישה פרקים במיני סדרה "החוג לאנגלית".

בין השנים 2021–2023 גילמה את סיביל ריצ'רדס בעשרה פרקים בסדרת הטלוויזיה "תוכנית הבוקר", בכיכובם של ג'ניפר אניסטון, ריס וית'רספון וסטיב קארל. על תפקיד זה הייתה מועמדת לפרס אמי לבידור בפריים טיים לשחקנית משנה יוצאת מהכלל בסדרת דרמה.

בשנת 2022 דיבבה את גולדי בפרק "As Goldie as It Gets Adventure" בסדרת הטלוויזיה "The Great North".

בשנת 2023 השתתפה בתפקיד פרנסין בסרט הקומדיה "גברת החידונים", בכיכובן של אקוופינה וסנדרה או. כמו כן, גילמה את ד"ר אלינור מאייר בשלושה פרקים בסדרת הטלוויזיה "מיליארדים".

בשנת 2024 גילמה את N בהפקת המחזה "N/A" באוף ברודוויי, אשר הועלתה בתיאטרון מיצי אי. ניוהאוס.

 חיים אישיים 
בשנת 2015, טיילור חשפה שהיא מנהלת מערכת יחסים עם אישה צעירה יותר. בחודש דצמבר באותה שנה דווח כי בת זוגה היא השחקנית שרה פולסון, הצעירה ממנה ב־32 שנה. במרץ 2016, פולסון הצהירה במהלך ראיון כי טיילור והיא יוצאות מאז תחילת 2015.

באוגוסט 2020, טיילור אמרה ל־LGBTQ & Podcast שהיא מזדהה כלסבית.

 פעלתנות חברתית 
באוקטובר 2023, טיילור, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות טבח שבעה באוקטובר. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.

 תיאטרון 
שנהשםתפקידמיקוםהערות שוליים1965–1966The Devilsאנסמבלתיאטרון ברודוויי1967The Poker Sessionאירנהתיאטרון מרטיניק, ניו יורק1968The David Showבת שבעתיאטרון פליירס, ניו יורק1969Tonight in Living Colorתיאטרון השחקנים, ניו יורק1970קולטמגוון דמויותתיאטרון אלן סיוארט, ניו יורק1972–1973באטליאן באטליתיאטרון מורוסקו1975We Interrupt This Program...אמנדה ויליאסתיאטרון אמבסדור1975–1976רצח בין חבריםאנג'לה פורסט (מחליפה)תיאטרון בילטמור1976ילדיםברברהבמה 73, ניו יורק1977דבר ישן, דבר חדשסינתיה מורסתיאטרון מורוסקו1978Drinks Before Dinnerקלודט/ גרייסתיאטרון ניומן, ניו יורק1982ארוחת בוקר עם לס ובסבסתיאטרון הדסון גילד, ניו יורק1983Moose Murdersהדה הולווייתיאטרון יוג'ין אוניל1988–1989שעת הקוקטיילנינהתיאטרון פרומנייד, ניו יורק1989Love Lettersמליסה גרדנר1999מונולוגים מהווגינהמבצעתתיאטרון וסט סייד2011אןאן ריצ'רדסתיאטרון CIBC, שיקגו2013תיאטרון ויויאן באומונט2015Ripcordאבי בינדרניו יורק סיטי סנטר2016–2017עמוד השערגברת גרנטתיאטרון ברודהרסט2024N/ANתיאטרון מיצי אי. ניוהאוס
מודגש – הפקת ברודוויי

 פילמוגרפיה 
 קולנוע 
שנהשםתפקידהערותהערות שוליים1976The Next Manמראיינת טלוויזיה—1980תהילהקלודיה ון דורןללא קרדיט1984בעקבות האוצר הרומנטיגלוריה—אוצר הנילוס1985Key Exchangeגברת פנשו1988צירי לידהשרה בריגס1990אליסהלן1993שוטר וחציקפטן רוביו1994טובה מגונהמגי סנד1995פיתוי קטלניקרול סטוןמעשה בשמיכת טלאיםגברת רובנסהקיץ האחרון בהמפטונסדייוויס מורה אקסלרודSteal Big Steal Littleמונה רולנד-דאוני1996יום בהיר אחדריטה1997הג'ונגל מת מצחוקביאטריס סטנהופJust Writeאמה ג'פריס1998המופע של טרומןאמו של טרומןתחנה הבאה וונדרלנדפייפר קסטלטון1999The Sex Monsterמיוריאל2000לשמור אמוניםבוני רוז2001לא רק בלונדיניתפרופסור סטרומוול2002סינדרלה 2: חלומות מתגשמיםפרודנסדיבובHome Roomד"ר הולנדר—ספיי קידס 2: אי החלומות האבודיםסבתא2003ספיי קידס 3: סוף המשחק2004D.E.B.S.גברת פיטרי2005הדייט שלי לחתונהבאני2007סינדרלה 3: אהבת אמתפרודנסדיבוב2008בייבי מאמארוז—2010הנבחררות2018גלוריה בלהילרי2019פצצהפייללא קרדיט2020לכל הנערים: נ.ב. אני עדיין אוהבת אותךסטורמי—ביל וטד שורפים ת'זמןהמנהיגה הגדולהחיה בסרטברברה קוקס2023גברת החידוניםפרנסין2025Fantasy Lifeד"ר גרין

 טלוויזיה 
שנהשםתפקידהערותהערות שוליים1969J.T.גברת ארנולדסרט טלוויזיה1975Beacon Hillמרילין גרדינר13 פרקים1977קוג'אקאליזבתפרק: "Sister Maria"1977–1980The Edge of Nightדניס קוונו14 פרקים1980–1982Bosom Buddiesרות דונבר37 פרקים1981ABC Afterschool Specialפליסיה מרטיןפרק: "My Mother Was Never a Kid"1982כל ילדייג'יל אולינגרפרק: "4 באוקטובר 1982"הרומן המלכותי של צ'ארלס ודיאנהפרנסס שנד קידסרט טלוויזיהI Was a Mail Order Brideדוטי בירמינגטון1983ספינת האהבהקתי ברייטוןפרק: "Doc's Big Case/Senior Sinners/A Booming Romance"1984קייט ואלילינדה קבוטפרק: "Diner"1985פרי מייסון חוזרפולה גורדוןסרט טלוויזיה1987האריאינה דקט7 פרקיםקרובים רחוקים מאודאוליביה קרופורדפרק: "Sexual Harassment in Chicago"CBS Summer Playhouseפרן גרוגןפרק: "The Saint in Manhattan"1989ראש העיר בראוןפרק: "American Nuclear"רצח במשיכת קולמוסוינפרד תאיירפרק: "Town Father"1990סוכן סמויאליסון רויספרק: "To Die in Bettendorf"אנשים כמונודוליסרט טלוויזיה1990–1991Going Placesדון סנט קלייר13 פרקים1991The Rape of Doctor Willisד"ר גרינווייסרט טלוויזיה1992–1993The Powers That Beמרגרט פאוורס21 פרקים1993–1994Saved by the Bell: The College Yearsהדיקנית סוזן מקאן5 פרקים1994Betrayal of Trustמרי שלטוןסרט טלוויזיהIn the Best of Familiesפלורנס ניוסוםThe Counterfeit Contessaואלאס אוורסטDiagnosis: Murderהסוכנת גרטשן מקורדפרק: "Many Happy Returns"1995פרק: "Sea No Evil"A Walton Weddingדודה פלוסרט טלוויזיהAwake to Dangerד"ר ג'ויס לינדלי1995–1998האמת העירומה (אנ')קמילה דייןתפקיד ראשי (3 עונות); 55 פרקים1996Something So Rightאביגילפרק: "Something About Seared Ahi"1998Veronica's Closetמיליסנט2 פרקיםהרקולסהמלכה מירהדיבוב; פרק: "Hercules and the Parents' Weekend"Buddy Faroאוליביה ונדרמירפרק: "Ain't That a Kick in the Head"1998–2003הפרקליטיםרוברטה קיטלסון29 פרקים1999ERפיליס פרפרק: "Power"My Last Loveמרני מורטוןסרט טלוויזיה1999–2001The Lotלטישה דוויין17 פרקים2000Mail to the Chiefקתרין הורנרסרט טלוויזיהבסחור המעלותאמהThe Deadly Look of Loveאוולין מקגיניס2001היום בו נורה רייגןננסי רייגןThe Fighting Fitzgeraldsרוזפרק: "The Cook, the Fitz, His Sister and Her Luggage"2002Fillmore!גברת קורנוולדיבוב; פרק: "A Cold Day at X"2003–2015שני גברים וחציאוולין הארפר101 פרקים2004–2009ישנן בנותפגי פיבודי9 פרקים2005מונקפגי דייבנפורטפרק: "Mr. Monk Goes to a Wedding"2007פרק: "Mr. Monk Is at Your Service"אבא אמריקאיגברת דוסוןדיבוב; פרק: "Big Trouble in Little Langley"2012Electric Cityרות אורוול20 פרקים2017האורווילג'יני מרסרפרק: "Command Performance"ללא מיליםאנדראהפרק: "B-R-I-- BRITISH I-N-V-- INVASION"התנהגות טובהאליס2 פרקים2017–2019מר מרצדסאידה סילבר29 פרקים2019ספיריט: לרכוב חופשימאדאם גאמרידיבוב; פרק: "Lucky and the New Frontier: Part 1"דברים טובים יותרבתפקיד עצמהפרק: "The Unknown"2020הוליוודאלן קינקייד7 פרקים; מיני סדרהGreat Performancesאןהסרטה של המחזמר2021החוג לאנגליתג'ואן המבלינג6 פרקים; מיני סדרה2021–2023תוכנית הבוקרסיביל ריצ'רדס10 פרקים2022The Great Northגולדידיבוב; פרק: "As Goldie as It Gets Adventure"2023מיליארדיםד"ר אלינור מאייר3 פרקיםTBABrothersמא מאקסדרה עתידית של אפל TV פלוס

 פרסים ומועמדויות 
שנהפרויקט מועמדפרסקטגוריהתוצאההערות שוליים1989שעת הקוקטיילפרס דרמה דסקשחקנית משנה יוצאת מהכלל במחזה1999הפרקליטיםפרס אמי לבידור בפריים טייםשחקנית משנה יוצאת מהכלל בסדרת דרמה2000The Lotשחקנית אורחת יוצאת מהכלל בסדרה קומית2005שני גברים וחצישחקנית משנה יוצאת מהכלל בסדרה קומית2007200820102013אןפרס טוניהביצוע הטוב ביותר על ידי שחקנית ראשית במחזהפרס דרמההופעת סולו יוצאת מהכללפרס מעגל המבקרים החיצוני2020הוליוודפרס אמי לבידור בפריים טייםשחקנית משנה יוצאת מהכלל בסרט טלוויזיה או במיני-סדרה2024תוכנית הבוקרשחקנית משנה יוצאת מהכלל בסדרת דרמה

 קישורים חיצוניים 

 הולנד טיילור, באתר Playbill
 הולנד טיילור, באתר Internet Broadway Database

 ביאורים 

 הערות שוליים 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:שחקניות לסביות אמריקאיות
קטגוריה:שחקנים להט"בים אמריקאים
קטגוריה:אל-הוריות אמריקאיות
קטגוריה:אל-הוריים אמריקאים
קטגוריה:זוכי אמי בפריים טיים: שחקנית משנה בדרמה
קטגוריה:זוכי אמי בפריים טיים: שחקן משנה בדרמה
קטגוריה:בוגרות בנינגטון קולג'
קטגוריה:בוגרי בנינגטון קולג'
קטגוריה:אמריקאיות שנולדו ב-1943
קטגוריה:אמריקאים שנולדו ב-1943